ROMÂNIA Inițiator

JUDEŢUL MUREŞ Primar,

MUNICIPIUL TÂRGU MUREŞ *Soós Zoltán*

DirecţiaActivităţi Social-Culturale Patrimoniale şi Comerciale

Serviciul Activităţi Culturale, Sportive, de Tineret şi Locativ

Nr. 24727 din 23.04.2024

## Referat de aprobare

privind aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive pe anul 2024

Urmare HCL nr. 17/08.02.2024 și a Dispoziției de primar nr. 192/15.02.2024 s-a lansat concursul de proiecte sportive pe anul 2024.

Conform calendarului comisiei de jurizare, în data de 28.03.2024 s-a procedat la deschiderea proiectelor.

În ședințele Comisiei de jurizare s-au analizat proiectele sportive pentru anul 2024 pe domeniile sport de performanţă și sportul pentru toţi (pentru sportul școlar nu au fost depuse cereri de finanțare nerambursabilă). În urma jurizării, membrii comisiei au stabilit punctajele aferente, propunându-se sumele de finanţare. După publicarea rezultatelor s-au depus contestații de către As. Mureș Runners, A.C.S. Portugalia și C.S. Universitar care au fost analizate de către Comisia de soluționare a contestațiilor în ședința din data de 23.04.2024.

Prin HCL nr. 19/08.02.2024 s-a aprobat bugetul UAT Municipiul Târgu Mureș. Având în vedere că după evaluare sumele (sport de performanță-5.447**.**843lei și sport pentru toți-627.542 lei) depășesc valoarea de 4.000.000 lei aprobate în bugetul local, solicitanții pot primi 65,83 % din sumele propuse de comisie, conform centralizatoarelor anexate.

Supunem spre aprobare Consiliului local proiectul de hotărâreprivind aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive pe anul 2024, conform anexelor.

Director ex. adj, Şef serviciu,

*Blaga Zătreanu Cosmin Marina Ciugudean*

ROMÂNIAPROIECT

JUDEŢUL MUREŞ

CONSILIUL LOCAL AL MUNICIPIULUI TÂRGU MUREȘ **Inițiator**

**Primar,**

**Soós Zoltán**

**HOTĂRÂREA nr.**

**din \_\_\_\_\_\_\_\_\_\_\_\_\_\_\_\_\_ 2023**

**privind aprobarea sumelor pentru finanțarea nerambursabilă din fondurile bugetului local al Municipiului Târgu Mureș pentru proiecte sportive pe anul 2024**

***Consiliul Local al municipiului Târgu Mureş, întrunit în şedinţa ordinară de lucru,***

**Având în vedere:**

* Referatul de aprobare nr. 24727/23.04.2024 inițiat de Primar prin Serviciul Activităţi Culturale, Sportive, de Tineret şi Locativ,privind aprobarea sumelor pentrufinanțarea nerambursabilă din fondurile bugetului local al Municipiului Târgu Mureș pentru proiecte sportive pe anul 2024;
* Raportul de specialitate nr. \_\_\_\_\_\_\_\_\_\_\_\_\_\_\_\_ al Direcției Juridice, Contecios Administrativ și Administrație Publică Locală;
* Raportul de specialitate nr. \_\_\_\_\_\_\_\_\_\_\_\_\_\_\_\_ al al Direcției Economice;
* Raportul Comisiilor de specialitate din cadrul Consiliului local municipal Târgu Mureș

În conformitate cu prevederile:

* Art.(3).67^1,alin.(2) și alin.(3) din Legea nr. 69/2000 a educaţiei fizice şi sportului, cu modificările şi completările ulterioare,
* H.G. nr. 884/2001 pentru aprobarea Regulamentului de punere în aplicare a dispoziţiilor Legii nr. 69/2000,
* în baza HG 1447/2007 privind aprobarea normelor financiare pentru activitatea sportivă, cu modificările și completările ulterioare,
* Ordinului Ministrului Tineretului și sportului nr. 664/2018 , completate cu Legea Nr.350, din 2 decembrie 2005 privind regimul finanţărilor nerambursabile din fonduri publice alocate pentru activităţi nonprofit de interes general.
* HCL nr. 17/08.02.2024, privind aprobarea Regulamentului de sprijinire a activităților sportive din municipiul Târgu Mureș;
* Art.129 alin.(1), alin. (2) lit.d,alin. (7) lit.f, art.139 alin.(1) și alin. (3), lit.a din OUG 57/2019, privind Codul administrativ cu modificările şi completările ulterioare,

**HOTĂRĂȘTE:**

**Art.1.** Se aprobă sumele privind finanțarea nerambursabilă din fondurile bugetului local al Municipiului Târgu Mureș pentru proiecte sportive pentru anul 2024, conform anexelor (Anexa 1-Sport de performață, Anexa 2-Sportul pentru toți), care fac parte integrantă din prezenta hotărâre.

**Art.2.**Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcţia Activităţi Social-Culturale, Patrimoniale și Comerciale-Serviciul Activitați Culturale, Sportive, de Tineret și Locativ și Direcţia Economică.

**Art.3.** În conformitate cu prevederile art.252, alin.(1) lit.c, ale art.255 din OUG nr. 57/2019 privind Codul administrativ, și ale art.3 alin.(1) din Legea nr.554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică la:

* Direcția Activități Social Culturale, Patrimoniale și Comerciale-Serviciul Activități Culturale, Sportive, de Tineret și Locativ;
* Direcția Economică

**Viză de legalitate,**

**Secretar General al Municipiului Târgu Mureș,**

**Bordi Kinga**